Christoph Gudermann
Christoph Gudermann (25. mart 1798. – 25. septembar 1852. godine) je bio njemački matematičar. Rođen je u Vienenburgu, Njemačka kao sin učitelja, da bi i sam kasnije postao učitelj nakon završenih studija na Univerzitetu u Göttingenu, gdje je njegov mentor bio Karl Friedrich Gauss. Svoju učiteljsku karijeru počeo je u Kleveu, a kasnije se preselio u školu u Münsteru. Dok je tamo boravio, Karl Weierstrass je pohađao Gudermannov kurs iz eliptičnih funkcija, prvi koji se održao u bilo kojoj instituciji. Ovaj kurs je jako uticao na Weierstrassa, što se ogleda u njegovim kasnijim radovima i istraživanju. Njegova istraživanja o sferičnoj geometriji i posebnim funkcijama fokusirao je samo na posebne slučajeve, tako da mu nisu pripale zasluge koje su date onima koji su te radove objavili za općenite slučajeve. Gudermannova funkcija, ili hiperbolička amplituda, dobila je naziv po njemu. Gudermann je umro u Münsteru, u 54. godini života.